kardosdrur/scandi-wiki huggingface dataset:
Carsten Rasmussen (borgmester i Lejre Kommune)

Carsten Rasmussen (født 10. september 1956) var borgmester i Lejre Kommune fra 2016 til 2021, samt i den nu nedlagte Bramsnæs Kommune fra 1994 til 2001. Første gang valgt ind i kommunalbestyrelsen i 1990. Født i 1956 og uddannet skolelærer.

Carsten Rasmussen er næstformand for Kommunekontaktrådet (KKR).

Han blev offentligt kendt i 1997, da han førte valgkamp til borgmesterembedet i Bramsnæs Kommune fra en pølsevogn.

Referencer 

Borgmestre i Danmark 2018-2021
Borgmestre fra Socialdemokraterne
Store Kongensgade Fajancefabrik

Store Kongensgade Fajancefabrik var en dansk keramikvirksomhed, der producerede fajance. Den blev grundlagt i 1722 og lå i Store Kongensgade i København. Det var den første fajanceproducent i Norden. Den huske særlig for sine bispeboller og bakeborde, men også for dekorative keramikfliser til historiske bygniner. Store Kongensgade Fajancefabrik lukkede i 1770'erne.

Historie 
Den 27. november 1722 gav Frederik 4. et konsortium kongelig licens til at etablere en fajancevirksomhed i København med monopol på produktionen af fajance med blå dekorationer. Virksomheden blev placeret på hjørne at Store Kongensgade og nutidens Fredericiagade og blev også omtalt som Delf's Porcelins Fabrique eller Hollandsch Steentøjs Fabrique. En af grundlæggerne var Rasmus Æreboe.

Den første direktør for fabrikken var Johan Wolff. I 1728 blev han efterfulgt af Johan Ernst Pfau (ca 1685-1752).

Bryggeren Christian Gierløf (1706-86) overtog fabrikken i 1749. Han oplevede kort efter ny konkurrence fra Jacob Fortlings Kastrup Værk på Amager, der var en fajanceproducent etableret af Peter Hofnagel på Østerbro. Hofnagel havde tidligere ejet Herrebö Faience Manufactury i Norge. Fabrikket i Store Kongensgade kæmpede med med at holde produktionen kørende i 1760'erne, hvilket kuminerede med at deres monopol på den blå fajance blev brugt i 1769. Virksomheden lukkede helt før 1779.

Produkter 
Et karakteristisk produkt fra Store Kongesgade Fajancefabrik var de såkaldt bispeboller, der var en type punchbowle designet i form som en mitra (bispehat), der blev brugt til at servere en alkoholisk kendt som "biskop". Virksomheden fremstillede også bakkeborde. Deres produkter var normalt blå, men manganviolette dekorationer ses også. Hverdagsgenstande og fliser blev også fremstillet. Bl.a. har virksomheden fremstillet fliserne til Frederiksborgs Køkken (1735) og til trappen på Eremitageslottet (1737).

Et bakkebord (1749-1771), en punchbowle (1740) og et Plateau (1726) fra Store Kongensgade Fajancefabrik er udstillet i Davids Samling.

Galleri

Referencer

Yderliere læsning 
 Øigaard, A: Fajancefabrikken i Store Kongensgade. Gyldendal, København 1936.

Eksterne henvisninger 
 Johan Pfau
 Ipsens enke 
 Keramik  denblaafasan.dk

Keramiske virksomheder i Danmark
Tidligere virksomheder i København
Danske virksomheder etableret i 1722
Ophørt i 1779
Danske Hoteller A/S

Danske Hoteller A/S er en dansk hotelkæde, der driver hoteller i Danmark. Selskabet blev etableret i 1990, da Dronninglund Hotel i Vendsyssel blev erhvervet.

Advokat Erik Steen Sophus Falck, der er oldebarn af Sophus Falck, er selskabets hovedaktionær og bestyrelsesformand. Han har overdraget sin aktiepost til Erik Sophus Falcks Erhvervsdrivende Fond, som pt. (april 2022) ejer 35,18% af aktierne. Efter kapitaludvidelse i juni 2021 har selskabet over 300 aktionærer. Selskabet er ikke børsnoteret, men man kan handle aktier hos selskabet.

Selskabets mål har været at dække hele landet med hoteller, der ligger uden for de store byer, bl.a. for at stå stærkt over for norske og svenske busvognmænd, der skal tilrettelægge ture i Danmark. Selskabet går nu også ind i Københavns-området med erhvervelsen af Hotel og Konferencecenter Bymosehegn i Helsinge fra 1. april 2023.

Hoteller 
Selskabet ejer herefter 25 hoteller i Danmark, hovedsagelig 3-stjernede:

Galleri

Eksterne kilder/henvisninger 
 Danske Hoteller
 
 Danske Hoteller Hotelguide – annoncetillæg 2020.

Hoteller A/S
Etableret i 1990
This is my life

This is my life eller This Is My Life har flere betydninger:
 This is my life (Gasolin'-sang) - en sang fra 1976 af det danske band Gasolin'
 This Is My Life (Anna Bergendahl sang) - en sang fra 2010 af den svenske sangerinde Anna Bergendahl
Læn Dem ikke ud

Læn Dem ikke ud er det tredje album fra den danske gruppe Bifrost udgivet i 1979 på CBS Records. 

Gruppen var siden Til en sigøjner udvidet med guitaristen John Teglgaard. Albummet var det sidste, hvor flere af de oprindelige medlemmer af gruppen medvirkede: Annapurna, Torben Andersen, Asger Skjold og Mogens Fischer.

Numre 
Albummet indeholder følgende numre (her opdelt på de to oprindelige sider):

Medvirkende 
På albummet medvirkede følgende:
Gruppens medlemmer
 Tom Lundén: sang, keyboards, guitar
 Ida Klemann: sang, guitar, synthesizer
 Annapurna: sang, percussion
 Torben Andersen: keyboards
 Asger Skjold: bas, sang, synthesizer
 Mogens Fischer: trommer, percussion, guitar
 Mikael Miller: guitar, sang, percussion
 John Teglgaard: guitar, citar, percussion, sang

Øvrige medvirkende
 Stig Kreutzfeldt: piano, percussion, sang samt producer

Referencer 

Bifrost-album
Album fra 1979
Mjels Sø

Mjels Sø er en 45 hektar  stor og op til 4 meter dyb  sø på  det nordlige Als beliggende mellem Mjels Vig og Bundsø, ved landsbyerne Mjels og Oksbøl sydvest for Nordborg. Den var oprindelig en fjordarm, men blev adskilt fra havet ved Danmarks første inddæmning i 1590, iværksat  af Frederik 3.s lillebror, hertug Hans den Yngre. Først i 1852 begyndte  man  en egentlig afvanding, først med en vindmølle og i 1867 med en 24 hk dampmaskine til at pumpe vandet ud af søen. Området blev anvendt til kreaturgræsning og i nogle få årtier som dyrket mark.

Aage V. Jensens Fond overtog  arealet i 2005 via en jordfordeling med søens mange lodsejere.
Man iværksatte et naturgenoprettelses projekt i forbindelse med Vandmiljøplan II og i samarbejde med Nordborg Kommune og Sønderjyllands Amt. Pumperne blev slukket og Mjels Sø blev  genskabt til sit nuværende niveau i løbet af 3 måneder. 

Et oplevelses- og formidlingssted blev etableret i 2017 i pumpehuset ved dæmningen i vestenden af søen.  Fra den godt 2 km lange sti langs søens nordside er der set over 140 fuglearter, bl.a. talrige gravænder og rørhøns

Kilder og henvisninger

 Oldenor og Mjels Sø på naturstyrelsen.dk
 Kort på miljoegis.mim.dk

Søer på Als
Søer i Sønderborg Kommune
Naturgenopretning i Danmark
John Ørsted

John Ørsted  (født 8. oktober 1938, død 29. august 2022 i Køge) var en tidligere dansk roer. Sammen med Erik Petersen, Kurt Helmudt og Bjørn Hasløv vandt han guldmedalje ved OL i 1964.

John Ørsted Hansen roede for Roforeningen Kvik, og han kom i 1963 i båd som etter med Erik Petersen (toer), Kurt Helmudt (treer) og Bjørn Hasløv (stroke), efter at en otter var blevet splittet op; båden blev trænet af Poul Danning. 

Båden viste sig første gang på den internationale scene, da den deltog i EM 1963 på hjemmebanen på Bagsværd Sø. Her lå båden i finalen i en klar vinderposition, men så knækkede Petersens åregaffel, og holdet måtte nøjes med en femteplads. Året efter var båden også på vinderkurs under EM i Amsterdam, men denne gang var Ørsted uheldig at fange en 'ugle', så båden gik kortvarigt i stå, hvorpå holdet måtte se Vesttyskland gå forbi og vinde guld; danskerne fik dog sølv ved denne lejlighed.

Ved OL i Tokyo vandt den danske båd sit indledende heat og var derfor direkte kvalificeret til finalen. Her lå båden i første del af løbet på en andenplads efter en hollandsk båd. Denne båd kunne dog ikke holde tempoet, hvorpå danskerne kom i spidsen. De var mod slutningen dog truet af den britiske og den amerikanske båd, men da danskerne satte spurten ind mod slutningen, holdt de briterne bag sig med en halv bådlængde og vandt i tiden 6:59,30 mod briternes 7:00:47 og amerikanernes 7:01:37. Ørsted, Helmudt, Hasløv og Petersen vandt dermed en af de to guldmedaljer, som Danmark vandt ved disse lege. Bådens præstation indbragte den hæder, idet Ekstra Bladet og B.T. begge ved årets afslutning udnævnte præstationen til årets bedste i dansk idræt.

Fireren holdt derpå pause i 1965, men vendte kortvarigt tilbage til eliten i 1966, inden Hasløv og Ørsted helligede sig deres civile karrierer. 

Professionelt var John Ørsted vvs-mand.

John Ørsted blev fundet død i sit hjem 29. august 2022.

Referencer

Eksterne henvisninger 
 

Personer fra København 
Olympiske mestre fra Danmark
Olympiske roere fra Danmark
Paris-Tours 2018

Paris-Tours 2018 var den 112. udgave af cykelløbet Paris-Tours. Løbet var en del af UCI Europe Tour-kalenderen og blev arrangeret 7. oktober 2018. Løbet blev vundet af danske Søren Kragh Andersen foran Niki Terpstra og Benoît Cosnefroy.

Hold og ryttere

Danske ryttere
Lars Bak kørte for 
Søren Kragh Andersen kørte for 
Matti Breschel kørte for

Resultater

Eksterne henvisninger

2018
UCI Europe Tour 2018
Gran Premio Bruno Beghelli 2018

Gran Premio Bruno Beghelli 2018 var den 23. udgave af cykelløbet Gran Premio Bruno Beghelli. Løbet var en del af UCI Europe Tour-kalenderen og blev arrangeret 7. oktober 2018. Løbet blev vundet af hollandske Bauke Mollema fra .

Hold og ryttere

Danske ryttere
Mads Pedersen kørte for

Resultater

Eksterne henvisninger

2018
UCI Europe Tour 2018
Lombardiet Rundt 2018

Lombardiet Rundt 2018 var den 112. udgave af cykelløbet Lombardiet Rundt. Det var det 37. arrangement på UCI's World Tour-kalender i 2018 og blev afholdt 13. oktober 2018. Løbet blev vundet af franske Thibaut Pinot fra .

Hold og ryttere

Danske ryttere 
 Jakob Fuglsang kørte for 
 Kasper Asgreen kørte for 
 Matti Breschel kørte for 
 Niklas Eg kørte for

Resultater

Eksterne henvisninger 
 
 

2018
UCI World Tour 2018
Kjus (Sydslesvig)

Kjus (dansk) eller Kius (tysk) er en landsby beliggende ved Kjusbæk nord for Slien i landskabet Angel i Sydslesvig. Administrativ hører landsbyen under Ulsnæs kommune i Slesvig-Flensborg kreds i delstaten Slesvig-Holsten i det nordlige Tyskland. I den danske tid (og stadig i kirkelig henseende) hørte landsbyen under Ulsnæs Sogn (Slis Herred) i Hertugdømmet Slesvig, som var dansk lensområde.  Kjus var en selvstændig by, inden den blev indlemmet i Ulsnæs den 1. februar 1974. Nabobyen Gundeby hørte også med under Kjus kommune. Få kilometer vest for Kjus ligger den lille bebgyggelse Kjusballe (Kiusballig), som er en udflytterby fra Torsted. Nordvest for Kjus ligger skovområdet Kjus Skov.

Kjus blev første gang nævnt i 1635. Stednavnet er afledt af oldnordisk kjōss, olddansk kius  (sml. norsk kjos) for bugt  eller oldnordisk kjōs for dal. På dansk findes også formen Kius.

Noter 

Angel
Slien
Gundeby

Gundeby (dansk) eller Gunneby (tysk) er en landsby beliggende ved Gundeby Nor nord for Slien i landskabet Angel i Sydslesvig, halvvejs mellem Kjus og Lindå tæt ved Dytnæs. Administrativ hører landsbyen under Ulsnæs kommune i Slesvig-Flensborg kreds i delstaten Slesvig-Holsten i det nordlige Tyskland, før 1. februar 1974 hørte Gundeby under Kjus kommune. I den danske tid (og stadig i kirkelig henseende) hørte landsbyen under Ulsnæs Sogn (Slis Herred) i Hertugdømmet Slesvig, som var dansk lensområde.

Gundeby blev første gang nævnt i 1352. Stednavnet henviser til personnavnet Gunne. Området ned ved Slien kaldes for Dalager (Dallacker). Landsbyen hørte efter 1527 under Lindå gods. Med ophævelsen af stavnsbåndet / livsegenskabet i 1783 kom Gundeby med 5 gårde og 12 kådnersted (husmandssted) igen under Slis Herred. Samme år blev landsbyens første skole indviet. I 1930 blev der etableret et frivilligt brandværn.

Både den danske jounalist og politker Gustav Johannsen (1840-1901) og den slesvigske maler Heinrich Hinrichsen (1832-1925) er født i Gundeby.

Noter 

Angel
Slien
Toke Gormsen

Toke (også kendt som Val-Toke) (formentlig født i 940'erne, død 986) var søn af Gorm den Gamle og konge af Skåne 971-986, indsat af sin storebror Harald Blåtand samt måske tillige jarl af Vendsyssel. Det var tidligere antaget, at han var nævnt på en runesten i Aars ved Aars Kirke, den såkaldt Års-stenen, hvor der står:
Forsiden: Asser satte denne sten efter sin 'drot' Val-Toke.
Bagsiden: Stenen forkynder at den længe vil stå her, den skal nævne Val-Tokes varde.
Endvidere nævnes han på  i Skåne, en sten rejst af Eskil efter Toke Gormsen, som han omtaler som sin hullan drōttin. Indskriften på Hällestad-sten 1 lyder: 
Eskil satte denne sten efter Toke Gormssøn, der var ham en huld drot (herre). Han flygtede ikke ved Uppsala. Drenge (våbenfæller) satte efter deres bror stenen på højen støt med runer. De gik Gorms Toke nærmest.

Han nævnes endvidere på  og .

I 971 omtales han som først i tyverne og dette år lod hans bror Harald ham udnævne som konge i Skåne. 

Han havde, ifølge nogle angivelser, en søn ved navn Asbjørn Tokesen.

Toke døde under slaget ved Fyrisvollene, som fandt sted i  986. Sammen med ham og mange andre døde også en Asbjørn, der af flere er blevet udlagt som Tokes søn, selvom 'beviset' for et sådan familieskab dog ikke er entydigt. Odinkar, biskop i Ribe, nævnes også som en søn af "Toki, hertug af Vendsyssel" i Adam af Bremens krønike.

Referencer 

Toke
Toke
Personer fra vikingetiden
Danskere i 900-tallet
Danske konger der faldt i slag
Badminton under sommer-OL 2020 - damedouble

Damernes doubleturnering i badminton under sommer-OL 2020 finder sted 24. juli - 31. juli 2021 og bliver afviklet i Musashino Forest Sport Plaza, der ligger i Heritage Zonen.

Medaljefordeling

Format 
Turneringen begynder med indledende gruppekampe, hvor udøverne bliver delt op i fire grupper og spiller alle-mod-alle i de indledende grupper. De fire bedst doubler er seedede og er placeret i hver deres indledende gruppe. De to bedste doubler fra de indledende gruppekampe går videre til kvartfinalerne. Den bedste double i hver gruppe går til hver sin kvartfinale, mens de fire toere er gennem lodtrækning for at blive placeret i kvartfinalen. Herefter er der semifinaler, kamp om bronze samt finalen.

Seedet 
I alt er fire par seedet i konkurrencen.

Resultater

Gruppespil

Gruppe A

Gruppe B

Gruppe C

Gruppe D

Slutspil

Referencer 

Damedouble
Badminton under sommer-OL 2020 - herredouble

Herrernes doubleturnering i badminton under sommer-OL 2020 finder sted 24. juli - 1. august 2021 og bliver afviklet i Musashino Forest Sport Plaza, der ligger i Heritage Zonen.

Medaljefordeling

Format
Turneringen begynder med indledende gruppekampe, hvor udøverne bliver delt op i fire grupper og spiller alle-mod-alle i de indledende grupper. De fire bedst doubler er seedede og er placeret i hver deres indledende gruppe. De to bedste doubler fra de indledende gruppekampe går videre til kvartfinalerne. Den bedste double i hver gruppe går til hver sin kvartfinale, mens de fire toere er gennem lodtrækning for at blive placeret i kvartfinalen. Herefter er der semifinaler, kamp om bronze samt finalen.

Seedet 
I alt er fire par seedet i konkurrencen.

Resultater

Gruppespil

Gruppe A

Gruppe B

Gruppe C

Gruppe D

Slutspil

Referencer

Herredouble
Badminton under sommer-OL 2020 - mixed double

Mixed doubleturnering i badminton under sommer-OL 2020 fandt sted 24. – 30. juli 2021 og blev afviklet i Musashino Forest Sport Plaza, der ligger i Heritage Zonen.

Medaljefordeling

Format
Turneringen begyndte med indledende gruppekampe, hvor udøverne blev delt op i fire grupper og spillede alle-mod-alle i de indledende grupper. De fire bedst doubler var seedede og placeret i hver deres indledende gruppe. De to bedste doubler fra de indledende gruppekampe gik videre til kvartfinalerne. Den bedste double i hver gruppe gik til hver sin kvartfinale, mens de fire toere var gennem lodtrækning for at blive placeret i kvartfinalen. Herefter var der semifinaler, kamp om bronze samt finalen.

Seedet 
I alt var fire par seedet i konkurrencen. 

  Zheng Siwei / Huang Yaqiong
  Wang Yi Lyu / Huang Dong Ping

<li>  Dechapol Puavaranukroh / Sapsiree Taerattanachai
<li>  Praveen Jordan / Melati Daeva Oktavianti

Resultater

Gruppespil

Gruppe A

Gruppe B

Gruppe C

Gruppe D

Slutspil

Referencer

Mixed double
Scott Wilson

Scott Wilson (født 29. marts 1942, død 6. oktober 2018) var en amerikansk film- og tv-skuespiller. 

Han spillede i mere end 50 film, inklusive I nattens hede, Med koldt blod, Den store Gatsby, Dead Man Walking, Pearl Harbor og Junebug. I 1980 fik Wilson en Golden Globe-nomination for Bedste mandlige skuespiller for sin rolle i Den niende kombination. Han spillede veterinær Hershel Greene i AMC tv-serien The Walking Dead fra 2011 til 2014. Han havde en fast rolle i tv-serien CSI: Crime Scene Investigation som casino mogul Sam Braun.

Referencer

Eksterne henvisninger 
 

Skuespillere fra USA
Personer fra Atlanta
Sydpoolen

Sydpoolen er et vandsportsanlæg i Södertälje, Sverige. Det ligger lige ved Södertälje kanal nær byens centrum.

Baggrund 
Anlægget åbnede i 1989. Det ejes af Actic / Sydpoolen i Södertälje AB, som er et datterselskab af kæden Actic. Vandet i bassinerne kommer fra en separat brønd og renses biologisk. Hvert år forbruger anlægget 80.000 kubikmeter. Sydpoolen er et af de få tilbageværende foretagender, der har rod i Södertäljes tid som kurbadeby. Andre sådanne foretagender er Spa Hotel og Badparken ved stationen i Södertälje. Med omkring 400.000 besøgende årligt er det en af byens mest besøgte turistmål.

Sydpoolen omfatter et areal på 3.500 m². og der er i alt fem bassiner. To er beregnet til motionssvømning. En af disse har tre udspringstårne ved den nordlige ende på en og tre meter. Mellem disse to findes et børnebassin, som hovedsagelig anvendes af svømmeskolen. Herudover er der også et terapibassin med ekstra varmt vand.

Vandland 
Sydpoolen huser et vandland. Det ligger i den sydligste del af komplekset og består blandt andet af to vandrutsjebaner, bølgemaskiner, kunstige vandløb og en legeplads for børn. Det blev bekendtgjort i januar 2016, at vandlandet skulle lukke,, men denne  beslutning blev efter protester ændret, og vandlandet blev i august 2016 åbnet igen.

Ud over dette findes der gymnastiksal, babysvømning og bassin for børn og voksne i anlægget. I midten af år 2000 blev større dele af anlægget renoveret. Blandt andet blev en ny etage bygget på gymnastiksalen, og der blev etableret et nyt whirlpool og nye vandrutsjebaner. Södertälje Simsällskap har aktiviteter i anlægget.

Se også 
 Nordpoolen
 Sydpolen i Antarktis

Referencer

Eksterne henvisninger 
 Officiel hjemmeside

Vandlande
Södertälje
Etableret i 1989
A:larm Music

A:larm Music er et dansk pladeselskab, der blev grundlagt i 2005 af Anders Lassen og Mads Rosted som en del af MBO Group. I 2011 blev MBO Group opkøbt af Universal Music.

A:larm Music udgav op gennem 00'erne artister som Camille Jones, Mew, Tina Dickow, Mikael Simpson og The William Blakes. Siden 2010 har selskabet bl.a. udgivet The Rumour Said Fire, Love Shop, Medina, Oh Land, Outlandish, Ulige Numre og Michael Falch.

Referencer 

Danske virksomheder etableret i 2005
Pladeselskaber fra Danmark
Universal Music Group
Target Records

Target Records er et dansk uafhængigt pladeselskab, der blev grundlagt i 2007 af Michael H. Andersen. Oprindeligt var selskabet et distributionsselskab under navnet Target Distribution siden 2003.

Target Records har udgivet artister som The Storm, Shotgun Revolution, Mika Vandborg, The Floor Is Made of Lava, Juncker, Pede B, Mike Tramp, og Zididada.

Referencer

Eksterne henvisninger 
 Officiel hjemmeside

Etableret i 2007
Pladeselskaber fra Danmark
Fjordlandsvej

Fjordlandsvej er en 4-sporet motortrafikvej med tilhørende højbro (Kronprinsesse Marys Bro), der går over Roskilde Fjord. Den går fra syd for Frederikssund til Landerslev i Hornsherred. Vejen er en del af primærrute 53 og er 9,5 kilometer lang.

Motortrafikvejen skal aflaste den meget trafikerede Kronprins Frederiks Bro, og den tunge trafik mellem Hornsherred og Frederikssund. Motortrafikvejen var indtil 1. januar 2022 brugerbetalt. Det kostede 14 kroner for biler, og 41 kroner for lastbiler at benytte den.

Motortrafikvejen (Fjordlandsvej)  starter i Frederikssundvej og føres derefter syd om Frederikssund og nord for landsbyen Marbæk, hvorefter den passerer Marbækvej i et tilslutningsanlæg med frakørsel til Frederikssund S. Vejen føres derefter som højbro over Roskilde Fjord og videre, hvor den når land ved sommerhusområdet Tørslev Hage i Hornsherred. Derefter forsætter motortrafikvejen syd om landsbyen Tørslev og passerer Ny Landerslevvej i et tilslutningsanlæg med frakørsel til landsbyerne Landerslev og Lyngerup. Motortrafikvejen ender i Skibbyvej syd for Lyngerup.  

Motortrafikvejen åbnede den 30. september 2019.

Den 25. april 2016 tog transport-og bygningsminister Hans Christian Schmidt sammen med Frederikssunds borgmester John Schmidt Andersen fra Venstre samt en borger fra Frederikssund første spadestik til det nye vejanlæg.

Referencer

Bygninger, konstruktioner og anlæg i Frederikssund
Motortrafikveje i Danmark
Transport i Frederikssund
Elisabeth Albertine af Anhalt-Bernburg

Elisabeth Albertine af Anhalt-Bernburg (31. marts 1693–7. juli 1774) var en tysk prinsesse af Anhalt-Bernburg, der var fyrstinde af Schwarzburg-Sondershausen fra 1720 til 1740 som ægtefælle til fyrst Günther 1. af Schwarzburg-Sondershausen. Hun tilhørte Huset Askanien og var datter af fyrst Karl Frederik af Anhalt-Bernburg.

Biografi 

Prinsesse Elisabeth Albertine blev født den 31. marts 1693 i Bernburg i Anhalt som det ældste barn af daværende arveprins Karl Frederik af Anhalt-Bernburg i hans første ægteskab med grevinde Sophie Albertine af Solms-Sonnenwalde. Hendes far var ældste barn af fyrst Viktor 1. Amadeus af Anhalt-Bernburg og var arving til det lille fyrstendømme Anhalt-Bernburg i det centrale Tyskland.

Prinsesse Elisabeth Albertine giftede sig den 2. oktober 1712 i Bernburg med arveprins Günther af Schwarzburg-Sondershausen (1678–1740), ældste søn af og arving til Fyrst Christian Vilhelm 1. af Schwarzburg-Sondershausen. I 1721 blev båndene mellem fyrstehusene Askanien og Schwarzburg yderligere styrket, da Elisabeth Albertines lillesøster, Prinsesse Charlotte Sophie af Anhalt-Bernburg blev gift med Günthers lillebror, Prins August af Schwarzburg-Sondershausen.

Ægteskabet blev af samtidsvidner beskrevet som lykkeligt men forblev barnløst. I 1720, allerede et år før faderens død i 1721, overtog Günther regeringen i Schwarzburg-Sondershausen, og Elisabeth Albertine blev fyrstinde. Allerede i fyrst Günthers levetid blev fyrstepalæet i byen Arnstadt mellem 1729 og 1734 opført som hendes enkesæde, hvor Elisabeth Albertine forsøgte at etablere et parallelt hof.

Fyrst Günther 1. døde som 62-årig i 1740 og blev efterfulgt som fyrste af sin lillebror, Henrik 1. I en lang retsstrid efter Fyrst Günthers død lykkedes det enkefyrstinden at overtage fyrst Günthers bibliotek, som hun herefter overlod til sin bror, Fyrst Viktor 2. Frederik af Anhalt-Bernburg.

Fyrstinde Elisabeth Albertine overlevede sin mand med 33 år og døde som 81-årig den 7. juli 1774 på sit enkesæde i byen Arnstadt i Thüringen.

Referencer

Se også 
 Huset Askanien

Eksterne henvisninger 

 Slægten Askaniens officielle hjemmeside 

Huset Askanien
Fyrstinder af Schwarzburg-Sondershausen
Personer fra Bernburg
Tyskere i 1700-tallet